### Beslutninger

Laurits Brandt med bemærkning, at byrådet i sit møde den 25. juni 2025 har vedtaget Magistratens foranstående indstilling af 17. juni 2025.

Sagen blev behandlet sammen med sag 3.

###

BESLUTNINGSFORSLAG FRA RV OG V

Den digitale transformation går hurtigt i disse år, og [adresse] og de øvrige nordiske lande er i dag blandt de mest digitaliserede lande i verden, hvor Kunstig intelligens er en teknologi under hastig udvikling i de senere år, hvor vi i har stiftet bekendtskab med sprogmodeller såsom generativ teknologi bag ChatGPT og BARD. Det er derfor afgørende, at [adresse], som landets næststørste offentlige arbejdsplads, tidligt forholder sig til anvendelsen af kunstig intelligens.

En aftale fra 2020 mellem regeringen, KL og Danske Regioner, blev der oprettet en investeringsfond, som sætter fokus på afprøvning af nye teknologier i den offentlige sektor.

[adresse] har i dag fokus på hvordan kunstig intelligens potentiale kan bruges som middel til at effektivisere arbejdsgange. Så sent som i juni 2024 blev der udarbejdet en AI-analyse, som skulle definere rammer og principper for fremtidige arbejde med AI i [adresse]. Selvom kunstig intelligens i dag bruges i bred vifte af indsatsområder i de forskellige magistratsafdelinger, mener Radikale Venstre og Venstre at der stadig er uudnyttet potentiale at hente, som kan styrke Aarhus Kommunes arbejde på en lang række områder, fra administration og sagsbehandling til borgerbetjening og ressourceoptimering. For at udnytte AI's potentiale og sikre en ansvarlig brug er det nødvendigt med en strategisk tilgang, der tager højde for både muligheder og risici. Ved at investere i uddannelse, innovation og sikkerhed kan [adresse] sikre, at AI bliver et redskab til at forbedre kommunens service og effektivitet, samtidig med at datasikkerhed og borgernes rettigheder beskyttes.

Ansvarlig anvendelse af AI er derfor et vigtigt værktøj, der kan bidrage til at afhjælpe manglen på arbejdskraft, bidrage til den grønne omstilling af vores bysamfund og understøtte udviklingen af velfærden.

Radikale Venstre og Venstre ønsker derfor at sikre en strategisk og ansvarlig anvendelse af kunstig intelligens (AI) i [adresse], herunder fremme effektivitet, innovation og sikkerhed i kommunens arbejdsprocesser.

Radikale Venstre og Venstre foreslår derfor:

1. At der udarbejdes en AI-strategi Borgmesterens Afdeling, Sundhed og Omsorg og Kultur og Borgerservice, i samarbejde de andre magistratsafdelinger, udarbejder en overordnet AI-strategi, som skal sikre en koordineret og målrettet anvendelse af kunstig intelligens. Strategien skal sætte rammerne for, hvordan AI kan anvendes til at forbedre borgerbetjeningen, øge effektiviteten og sikre databeskyttelse. Strategien skal præsenteres for [adresse] inden udgangen af 2025.

2. At udarbejdes en tidssvarende handleplan Handleplanerne skal beskrive anvendelsesområder, risikovurderinger og sikkerhedsforanstaltninger, samt indeholde forslag til uddannelse af medarbejdere i brugen af AI. Handleplanerne skal fremlægges for [adresse] ved udgangen af 2025.

3. At etableres samarbejde med eksterne aktører Der etableres partnerskaber med universiteter, forskningsinstitutioner og private aktører, herunder Aarhus Universitet. Formålet er at fremme videndeling, få faglig sparring og sikre adgang til eksterne finansieringsmuligheder til AI-projekter.

4. Pilotprojekter og innovation Der iværksættes en række pilotprojekter på tværs af magistratsafdelinger for at teste AI's potentiale i kommunens arbejdsprocesser. Pilotprojekterne skal vurderes og evalueres med henblik på skalering, hvor det er relevant. Resultaterne fra disse projekter skal forelægges som en investeringscase ved budgetforhandlingerne for budget 2026.

Stillet af Radikale Venstre og Venstres byrådsgruppe

Mahad B. Yussuf (Ordfører), Klavs Winther, Tove Eriksen og Nicklas Møller

Alex Knudsen (Ordfører), Curt Lauridsen og Anne Jeppesen.

INDSTILLING FRA BORGMESTERENS AFDELING

### Resume

På byrådsmødet d. 9. april 2025 blev det besluttet, at forslag fra [adresse] og V om strategi for kunstig intelligens i [adresse] skal besvares sammen med forslag fra S om ansvarlig AI implementering i [adresse]. Der henvises derfor til byrådsindstilling vedr. Forslag om ansvarlig AI implementering, som behandler alle aspekter af begge sager, og som behandles samtidigt.

Fristen for besvarelse af forslaget er overskredet med henvisning til byrådets ønske om, at de to forslag behandles samlet.

### Beslutningspunkter

Det indstilles:

At 1) Byrådet tager til efterretning, at forslaget er besvaret i den sideløbende indstilling Svar på forslag fra S om ansvarlig AI implementering i [adresse].

### Sagsforløb

Udvalg: [adresse]

Dato: 04-12-2024

Birgitte Frederiksen: 24

Fremsendes til Borgmesterens Afdeling, Magistratsafdelingen for Sociale Forhold og Beskæftigelse, Magistratsafdelingen for Teknik og Miljø, Magistratsafdelingen for Sundhed og Omsorg, Magistratsafdelingen for Kultur og Borgerservice og Magistratsafdelingen for Børn og Unge med henblik på udarbejdelse af en indstilling, jf. byrådets vedtagelse i mødet den 4. december 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 17-06-2025

Birgitte Frederiksen: 4

Fremsendes til [adresse] med bemærkning, at Magistraten i mødet den 17. juni 2025 anbefaler, at byrådet tiltræder Borgmesterens Afdelings indstilling af 10. juni 2025.